ΕΝΔΕΙΚΤΙΚΕΣ ΑΠΑΝΤΗΣΕΙΣ
Α3.
Οι μαθητές/-τριες αναμένεται να αναφερθούν στη Γραμμή Βοήθειας του Ελληνικού Κέντρου Ασφαλούς Διαδικτύου. Εάν υπάρχει η δυνατότητα, ο/η εκπαιδευτικός θα μπορούσε να περιηγηθεί για λίγο στη σχετική ιστοσελίδα, ώστε να δώσει περισσότερες πληροφορίες στους/στις μαθητές/-τριες σχετικά με το ρόλο του Κέντρου. Επιπλέον, ενδεχομένως οι μαθητές/-τριες να εντοπίσουν το ρόλο της οικογένειας και της αστυνομίας σε τέτοιες περιστάσεις εάν οι ειδικές εκπαιδευτικές τους ανάγκες το επιτρέπουν λαμβάνοντας υπόψη το οικογενειακό και κοινωνικό τους υπόβαθρο.

Β3.
1. Έχοντας το ακουστικό ερέθισμα από το τραγούδι, οι μαθητές/-τριες αναμένεται να αποτυπώσουν τις αγωνίες τους, οι οποίες ενδεχομένως εδράζονται ή σχετίζονται με την εξατομικευμένη ειδική εκπαιδευτική τους ανάγκη, την οικογενειακή και κοινωνική τους κατάσταση, τον τόπο κατοικίας τους.
ή
2. [bookmark: _GoBack]Οι μαθητές/-τριες αναμένεται να διατυπώσουν τις σκέψεις και τους λόγους των επιλογών τους αναλόγως των ιδιαίτερων ικανοτήτων τους και ενδεχομένως βάσει βιωμάτων, εμπειριών ή του τρόπου λειτουργίας του σχολείου τους (π.χ. εάν εκπροσωπείται ο θεσμός του/της διαμεσολαβητή/τριας).
